เป็นตุ่มแดงมีหัวขาวๆนิดหน่อยคล้ายสิวอักเสบขึ้นบริเวณหน้าอกถึงคอไม่มีอาการคันเวลาสัมผัสจะรู้สึกเจ็บนิดๆบริเวณหัวสิวเวลาเหงือออกจะมีอาการแสบเล็กน้อยยุบยิบ ลักษณะนี้เป็นอะไรคะรักษายังไงเคยปรึกษาแพทย์ออนไลน์ แพทย์แจ้งว่าสิวสเตียรอยล์
สวัสดีค่ะ ตุ่มแดงๆ คล้ายสิวอักเสบ มีหัวขาวบ้าง ที่ขึ้นบริเวณหน้าอกและคอ น่าจะเป็น "รูขุมขนอักเสบ" ซึ่งเกิดจากการติดเชื้อแบคทีเรียหรือเชื้อรา หรืออาจไม่ได้เกิดจากการติดเชื้อ แต่เกิดจากการอุดตันของรูขุมขน อาการคือจะเห็นเป็นตุ่มแดง มักมีหลายตุ่ม อาจเป็นหัวหนอง ผซึ่งทำให้หัวมีสีขาวออกเหลือง) มักมีอาการเจ็บหรือแสบ แต่ไม่ค่อยคันเหมือนสิว พบได้บ่อยที่หน้าอก แผ่นหลัง หนังศีรษะ หนวด แขน ขา หัวหน่าว เป็นต้น หากเป็นไม่มาก แนะนำให้ฟอกทำความสะอาดด้วยสบู่ฆ่าเชื้อเวลาอาบน้ำ ไม่ใช้หินหรือใยขัดตัว และใช้ยาปฏิชีวนะแบบทา เช่น มิวพิโรซิน (mupirocin) ทาวันละ 2-3 ครั้ง ไม่ใส่เสื้อผ้าที่รัดแน่นหรือมีเนื้อหยาบเกินไป หากเป็นมากอาจต้องทานยาปฏิชีวนะร่วมด้วยนอกจากนี้แล้ว อาจเกิดจาก- การแพ้หรือระคายเคืองจากสารเคมีต่างๆ ก็ได้ แต่มักจะมีอาการคันร่วมด้วยเป็นหลัก ดังนั้น ก็ให้พยายามหลีกเลี่ยงสิ่งที่อาจทำให้เกิดการแพ้และระคายเคืองร่วมไปด้วย เช่น หลีกเลี่ยงการใส่น้ำหอม สเปรย์และโลชั่นทาผิว เป็นต้น- หากก่อนหน้านี้มีอาการไข้ ปวดเมื่อยตัว เจ็บคอ คล้ายไข้หวัดนำมาก่อน และตุ่มขยายไปยังส่วนอื่นๆ ของร่างกาย คือ แขน ขา ใบหน้า ร่วมกับมีอาการคัน ก็อาจเป็นอีสุกอีใสก็ได้ทั้งนี้ หากอาการไม่ดีขึ้น ก็ควรไปพบแพทย์เฉพาะทางผิวหนังเพื่อตรวจและรักษาค่ะ